AUSZTRIA – NÉMETORSZÁG - Salzkammergut kincsei 
                          tavak – hegyek – barlangok - világörökségek
                                                 2017. április 29 - május 02.

1. nap:     Indulás kora reggel Budapestről. Salzkammergut vidékét elérve először St.Wolfgang városába megyünk. Itt megtekintjük a több irodalmi mű által említett elbűvölő települést, és a  híres gótikus templomot. Ez után áthajózunk  Sankt Gilgen városába, ahol Mozart anyja született. Élmény a tavon körbetekinteni, a köröttünk magasodó 2-3000 m magas csúcsokra. Utána megyünk a szállásunkra, GOlling an der Salzach településre. Itt néhány perc alatt ki kijutunk a természetbe, de lehet magában a városban is sétálni. 
2. nap:    Hallstatt .  A  dachsteini jégbarlang természeti ritkaságával kezdünk. Felvonóval tesszük meg az út első szakaszát, 609 méterről jutunk fel 1350 méterre, majd a végállomástól tovább enyhe emelkedőn sétálunk föl  a barlang bejáratáig. A jégbarlangban helyi vezető mutatja be a meseszerű képződményeket. Ezután felmegyünk a felvonó legtetejére, 2100 méterre, a Krippensteinra. Innen belátjuk az egész vidéket, akár egy kis sétára is lehet vállalkozni. Megnézhetjük  a Világörökség kilátópontot , majd innen lanovkázunk, 1750 méterre, ahol szinte egyenes úton sétálhatunk. Ezután a világörökség részeként számon tartott Hallstatt városát keressük fel. A több száz éves házak, és a híres templom mellett a magas csúcsokkal övezett Hallstatti-tó látványa is felejthetetlen.  Ha a csoport úgy gondolja, akkor még beletehetjük a kombijegybe a hallstatti sóbánya meglátogatását is, és csak a nap végén lesz a városnézés.
3. nap:    Egész napos kirándulásra indulunk Németországba, a csodálatos Berchtesgaden–Königssee vidékére.  Encián snapszfőzőbe látogatunk egy tipikus helyi „pálinkakóstolóra”  Berchtesgadenbe, hogy jól kezdődjön a napunk! Különleges ízekkel a szánkban felkeressük Hitler egykori sasfészkét az Obersalz hegyen, ahol ízelítőt kaphatunk a hitleri propagandából és valóságból is. A  Dokumentációs központtal kezdjük, majd speciális autóbuszokkal kanyargunk fel 1500 m magasra, ahonnan aranylifttel juthatunk fel az amerikaiak által elnevezett Sasfészek szívébe, mely ma vendéglőként üzemel. Megtekintjük Éva Braun egykori szobáját is. Szép időben páratlan kilátás nyílik például Salzburgra és a Königsee-re.  A csúcsról visszatérve élménybeli hajózásban lehet része a Königssee-n. Miközben az elektromos csónakok hangtalanul siklanak a St. Bartoloma félsziget piros tetős mesebeli kolostorához, meghallgatjuk miként verődik vissza a trombita hangja. Kóstolja meg a mesék világát idéző St. Bartholoma félszigeten a tó egyetlen halásza által kifogott füstölt tavi pisztrángot!  A nap végén akár Berchtesgaden gyönyörűséges  falujával lehet még  ismerkedni, vagy a hajózást terjesszük ki a tó túlsó végére is - érdemes.  Kedvezőtlen időjárás esetén, amikor a Kehlstein csúcsra nem lehet feljutni, a program így módosul: A Jennerbahn kétszemélyes kabinjaival (felvonójegy) mintegy 1800 m-re mehetünk fel, ahonnan páratlan kilátás nyílik a környező hegyekre, a Königssee-re és a Kehlstein-házra. 
4. nap:  A salzburgi hercegérsek nyári rezidenciában, a hellbrunni Lustschlossban ismerkedünk a vízijátékkal, majd bemegyünk Salzburgba, ahol a világörökségi belvárosban sétálgatunk. Igény esetén felmehetünk a várba is ahonnan szép időben a lábunk előtt elterülő Salzburgban gyönyörködhetünk.
Öltözködés:   a jégbarlangban,  mivel 0 fokot megközelítő hőmérséklet van, meleg öltözetet szükséges. Ez az út is általános fizikai kondícióval megtehető.   A jégbarlang lépcsőit már bottal közlekedő nyugdíjas is megtette.

SZÁLLÁS:      3 éjszaka  a   SCHWARCZER Adlerband vagyis FEKETE SAS Fogadóban.                                                    UTAZÁS:       Kényelmes, 52 fős fehér BOVA  autóbusszal,budapesti,győri…… felszállással.                                                 
ÉTKEZÉS:   reggeli a Fogadónk éttermében,  vacsora TORRENERHOF szállodában
RÉSZVÉTELI DÍJ:  68 000 Ft/fő (utazás,szállás, étkezés, programvezetés,  belépők nélkül)
JELENTKEZÉS:    MIELŐBB,  de kérjük :  2017, febr. 1-ig, 30 000 Ft előleg befizetésével.